CELEX: 62018TN0616
Language: lt
Date: 2018-10-15 00:00:00
Title: Byla T-616/18: 2018 m. spalio 15 d. pareikštas ieškinys byloje Polskie Górnictwo Naftowe i Gazownictwo S.A. / Europos Komisija

7.1.2019   
            
            
               LT
            
            
               Europos Sąjungos oficialusis leidinys
            
            
               C 4/31
            
         
      2018 m. spalio 15 d. pareikštas ieškinys byloje Polskie Górnictwo Naftowe i Gazownictwo S.A. / Europos Komisija
      
      (Byla T-616/18)
      (2019/C 4/42)
      Proceso kalba: lenkų
      
         Šalys
      
      
         Ieškovė: Polskie Górnictwo Naftowe i Gazownictwo S.A. (Varšuva, Lenkija), atstovaujama advokatų [radcy prawni] E. Buczkowska ir M. Trepka
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. gegužės 24 d. Komisijos sprendimą dėl procedūros pagal Sutarties dėl Europos Sąjungos veikimo 102 straipsnį ir EEE susitarimo 54 straipsnį (Byla AT.39816 – Gamintojų grandies dujų tiekimas Vidurio ir Rytų Europoje (1), kuriuo procedūra pagal 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų [EB] 81 ir 82 straipsniuose, įgyvendinimo (2) 9 straipsnį buvo užbaigta akcinei bendrovei Gazprom i Gazprom Export LLC (toliau – Gazprom) prisiėmus privalomus įsipareigojimus,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šešiais pagrindais.
      
                  1.
               
               
                  Priimdama sprendimą Komisija akivaizdžiai pažeidė Reglamento Nr. 1/2003 9 straipsnį kartu su SESV 102 straipsniu ir proporcingumo principą, nes ji akivaizdžiai suklydo, kai patikrinusi pateiktą įrodomąją medžiagą konstatavo, jog per procedūrą AT.39816 jos pareikštos abejonės dėl to, kad Gazprom dujų tiekimą į Lenkiją susieja su Lenkijos dujų infrastruktūros kontrolės įgijimu, yra nepagrįstos, ir dėl šios klaidos nustatė Gazprom įpareigojimus, kuriais neatsižvelgiama į atitinkamas abejones.
               
            
                  2.
               
               
                  Priimdama sprendimą Komisija akivaizdžiai pažeidė Reglamento Nr. 1/2003 9 straipsnį kartu su SESV 102 straipsniu ir proporcingumo principą, nes dėl nesąžiningų ir itin užkeltų kainų taikymo Gazprom buvo nustatyti įpareigojimai, kuriais tinkamai neatsižvelgiama į Komisijos abejones, iš esmės susijusias su dominuojančios įmonės taikomomis itin užkeltomis kainomis.
               
            
                  3.
               
               
                  Priimdama sprendimą Komisija akivaizdžiai pažeidė Reglamento Nr. 1/2003 9 straipsnį kartu su SESV 102 straipsniu ir proporcingumo principą, nes Gazprom buvo nustatyti įpareigojimai dėl teritorinių apribojimų įvedimo, kuriais tinkamai neatsižvelgiama į Komisijos abejones, kurie yra atrankinio pobūdžio ir atkartoja įsipareigojimus, kuriuos dominuojanti įmonė jau yra pasiūliusi kitose procedūrose ir dėl kurių jos elgesys nepasikeitė.
               
            
                  4.
               
               
                  Priimdama sprendimą Komisija akivaizdžiai pažeidė SESV 7 straipsnį kartu su SESV 194 straipsnio 1 dalimi, nes buvo priimtas sprendimas, kuris prieštarauja Europos Sąjungos energetikos politikos tikslams, nepaiso neigiamos įtakos Europos dujų tiekimo rinkai ir visų pirma Vidurio ir Rytų Europos dujų rinkose įtvirtina tolesnę jų atskirtį ir tolesnį antikonkurencinių sąlygų taikymą, palyginti su Vakarų Europa, nors Sąjungos energetikos politikos tikslas yra šių rinkų integracija ir vienodų konkurencijos sąlygų užtikrinimas visose Sąjungos rinkose.
               
            
                  5.
               
               
                  Priimdama sprendimą Komisija akivaizdžiai pažeidė SESV 18 straipsnio 1 dalį ir vienodo požiūrio principą, nes sukuriama Gazprom konkurentų, veikiančių Vidurio ir Rytų Europos valstybių rinkose, įskaitant ieškovę, ir Gazprom konkurentų, veikiančių Vakarų Europos valstybių rinkose, diskriminacija, nors šių abiejų grupių konkurentai veikia toje pačioje Sąjungos dujų tiekimo rinkoje ir toje srityje jiems galioja SESV 102 straipsnyje, SESV 194 straipsnio 1 dalyje ir jų pagrindu priimtuose antrinės teisės aktuose nustatytas reguliavimas.
               
            
                  6.
               
               
                  Komisija piktnaudžiavo savo įgaliojimais ir pažeidė esminius formos reikalavimus, nes priėmė sprendimą, kurie objektyviai prieštarauja Reglamento Nr. 1/2003 9 straipsniui, ir vesdama procedūrą AT.39816 akivaizdžiai pažeidė jai suteiktus įgaliojimus.
               
            
         (1)  OL C 258, 2018, p. 6.
      
         (2)  OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205.